#### Megállapodás

#### SZENVEDÉLYbetegek közösségi

#### ellátásának igénybevételére

Jelen Megállapodás létrejött egyrészről:

**a szolgáltatást nyújtó** (továbbiakban: szolgáltató)

Megnevezése:

Címe:

Képviselője:

Telefonszáma:

másrészről:

**a) a szolgáltatást igénybe vevő személy**

név:

születési név:

anyja neve:

születési hely, idő:

**b) a szolgáltatást igénybe vevő személy törvényes képviselője/hozzátartozója:**

név:

születési név:

között **(a továbbiakban a) és b) pont együtt: szolgáltatást igénybe vevő személy)**, a mai napon, az alábbi feltételekkel.

Gondnokság alatt áll-e (a megfelelő rész aláhúzandó):

**igen – nem**

Amennyiben gondnokság alatt áll, annak foka cselekvő képességet (a megfelelő rész aláhúzandó):

**korlátozó – kizáró**

**cselekvőképességében részlegesen korlátozott – cselekvőképességében teljes mértékben korlátozott**

gondnokság alá helyezést elrendelő bíróság: ………………………………………….

az ítélet száma: ……………………………. kelte: ……………………………………

jogerőre emelkedés időpontja: …………………………………………………………

Amennyiben gondnokság alatt nem áll, van e kirendelve (a megfelelő rész aláhúzandó):

**zárgondnok - ideiglenes gondnok – támogatott döntéshozatalhoz támogató személy- eseti gondnok**

1. **A megállapodás tárgya:**

Szolgáltató az általa ellátott szenvedélybeteg személy részére a vonatkozó jogszabályokban és a jelen megállapodásban szabályozott módon, közösségi ellátást biztosít.

1. **Az ellátás időtartama:**

Szolgáltató a közösségi ellátás szolgáltatásait:

a) …….év………..hó ..…napjától kezdődően …….év ……….hó ….napjáig terjedő, **határozott** időre, vagy

b) …….év………..hó ..…napjától kezdődően **határozatlan** időtartamra szólóan biztosítja.

1. **A szociális szolgáltatás formája, típusa, tartalma:**

3.1. A szolgáltatás formája: a személyes gondoskodás keretébe tartozó szociális alapszolgáltatás.

Az ellátás típusa: szenvedélybeteg személyek részére nyújtott közösségi ellátás.

3.2. A szolgáltatás tartalma:

Szolgáltató a közösségi ellátást a szociális igazgatásról és a szociális ellátásokról szóló 1993. évi III. törvény (Szt.) 65/A. §-ban foglaltak alapján, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet 39/F.§ -39/H.§ -ban foglalt szakmai tartalommal nyújtja.

A szenvedélybetegek részére nyújtott közösségi ellátás célja, hogy általa a gondozottak integrált és teljes jogú tagjai maradjanak a társadalomnak, illetve reintegrálódjanak a közösségbe. Ennek érdekében Szolgáltató a gondozást és a pszicho-szociális rehabilitáció minden formáját a szenvedélybeteg otthonában, illetve lakókörnyezetében biztosítja. Segítséget nyújt számukra az önálló életvitel fenntartásában, problémáik megoldásában; meglévő képességeik és készségeik megtartásában, illetve fejlesztésében; a szociális és mentális gondozásukban, és az egészségügyi ellátáshoz való hozzájutásukban. A szolgáltatás olyan hosszú távú, egyéni szükségletekre alapozott gondozást kínál, amely nagymértékben épít az ellátottak aktív és felelős részvételére, valamint a természetes közösségi erőforrásokra, őket is oktatva és támogatva.

A szolgáltatás célját az alábbi tartalmi elemekkel éri el:

* Problémaelemzés, problémamegoldás: a személyes célok meghatározásának segítése, a változtatásra motiváló tényezők feltárása, problémamegoldó beszélgetések;
* Készségfejlesztés:
  + életvitellel kapcsolatos tréningek szervezése vagy közvetítése,
  + az önellátásra való képesség javítása és fenntartása;
* Pszichoedukáció: tájékoztatás a betegséggel, annak kezelésével kapcsolatos tudnivalókról, teendőkről;
* Pszicho-szociális rehabilitáció:
  + a munkához való hozzájutás segítése,
  + szabadidős, önsegítő csoportok, támogató hálózatok szerveződésének segítése,
  + tanácsadás, információnyújtás az egészségügyi, szociális, gyermekvédelmi ellátások és szolgáltatások, valamint a foglalkoztatási, oktatási, lakhatási lehetőségek igénybevételéről.

A közösségi szenvedélybeteg ellátás a komplex pszicho-szociális rehabilitáció eszköztárával képes a szükségleteik kielégítését célzó támogatást nyújtani, amivel elősegítheti a felépülésüket.

3.3. A szenvedélybetegeknek nyújtott közösségi alapellátás a szolgáltatást igénybe vevő személy, valamint természetes támogatóik részére, szükségleteik és gondozási tervben foglalt személyes céljaik mentén a következő szolgáltatási elemeket nyújtja a közösségi ellátás keretében.

* tanácsadás,
* gondozás, mentális gondozás,
* készségfejlesztés.

3.4. A szolgáltatásnyújtás módja:

Szolgáltató a folyamatos **elérhetőséget, kapcsolattartást** az alábbi módokon biztosítja:

* A kliensek fogadására nyitva álló helyiség címe:
* Levelezési cím:
* Nyitvatartási ideje: a hét minden munkanapján ..….tól -……ig

Szolgáltató vállalja, hogy a szolgáltatásokat munkatársai az ellátást igénybe vevő otthonában, illetve lakókörnyezetében személyesen biztosítják, vagy közvetítéssel, szervezéssel, tanácsadással segítik a hozzájutását.

1. **A felek tájékoztatási kötelezettsége**
   1. A szolgáltatást igénybe vevő személy kijelenti és aláírásával elismeri, hogy a közösségi ellátás igénybevételére vonatkozó megállapodás megkötése előtt a szolgáltató az alábbiakról tájékoztatta:

* a biztosított ellátás, szolgáltatások tartalmáról és feltételeiről,
* a felvételhez szükséges okiratokról, hozzátartozói nyilatkozatokról, és más jogszabályban meghatározott feltételekről,
* a szolgáltatást nyújtó által vezetett írott és elektronikus nyilvántartásokról, a nyilvántartásokban vezetett adatokról, az adatvédelemre vonatkozó szabályok betartásának a módjáról,
* érdekképviseletről, panaszjoguk gyakorlásának módjáról,
* az igénybevétel megszűnésének, megszüntetésének eseteiről,

A szolgáltatást igénybe vevő személy kijelenti, hogy a fenti tájékoztatóban foglaltakat tudomásul veszi és egyidejűleg kötelezettséget vállal azok betartására, melyet jelen Megállapodás aláírásával megerősít.

* 1. A szolgáltatást igénybe vevő személy jelen megállapodás aláírásával elismeri, hogy:
* a tájékoztatásban foglaltakat tudomásul veszi, és azt tiszteletben tartja,
* adatokat szolgáltat a szolgáltatást nyújtó által vezetett nyilvántartásokhoz,
* vállalja, hogy a saját, továbbá a közeli hozzátartozójának a szociális ellátásra való jogosultság feltételében, valamint a nyilvántartásban szereplő adataiban beállott változásokat haladéktalanul közli a szolgáltatást nyújtó vezetőjével.
  1. Szolgáltató értesíti, illetve tájékoztatja a jogosultat és a megjelölt hozzátartozóját:
* az igénybevevő állapotáról, annak lényeges változásáról,
* az egészségügyi intézménybe való beutalásáról,
* az ellátás biztosításában felmerült akadályoztatásról, az ellátás ideiglenes szüneteltetéséről,
* a díjfizetési hátralék következményeiről, valamint a behajtás érdekében kezdeményezett intézkedéséről.

1. **Térítési díj**

**A szenvedélybeteg személyek számára nyújtott közösségi ellátás térítésmentesen vehető igénybe, a szolgáltató a nyújtott szolgáltatási elemek igénybevételéért térítési díjat nem állapít meg.**

1. **Érdekképviselet**

A jogosult és hozzátartozója, valamint a jogosult jogait és érdekeit képviselő társadalmi szervezet a házirendben foglaltak szerint panasszal élhet az intézmény vezetőjénél, vagy az ellátottjogi képviselőnél:

* a bánásmód, ellátás körülményeit érintő kifogások megoldása érdekében,
* az intézményi jogviszony megsértése esetén, különös tekintettel személyiségi jogainak, kapcsolattartásának sérelmére,
* az intézmény dolgozóinak szakmai, titoktartási és vagyonvédelmi kötelezettségeinek megszegése esetén.

Az ellátottjogi képviselő elérhetősége:

Szervezet:

Integrált Jogvédelmi Szolgálat

*Címe:* 1075 Budapest, Pf.: 646.

*Telefonszáma:* +36 (1) 9202 700

A terület ellátott jogi képviselője: Nagy Zsuzsanna

Ellátott jogi képviselő telefonszáma: 06/20 489-9530

Levelezési címe: 4025 Debrecen, Miklós utca 4.

E-mail cím: [zsuzsanna.nagy@ijb.emmi.gov.hu](mailto:zsuzsanna.nagy@ijb.emmi.gov.hu)

1. **A közösségi ellátás igénybevételének megszűnése, megszüntetése**

7.1. Az igénybevételre vonatkozó jogviszony megszűnik:

* a közösségi ellátás jogutód nélküli megszűnésével,
* a szolgáltatást igénybe vevő személy halálával,
* a határozott idejű megállapodás esetén a megjelölt időtartam lejártával,
* a megállapodás felmondásával.

7.2. A közösségi ellátás igénybevételének a megszüntetése, jelen megállapodás felmondása:

1. A közösségi szolgáltatás igénybevétele megszüntethető jelen megállapodásban szerződő felek egybehangzó, közös akarata eredményeként, meghatározott időpontban.
2. A szolgáltatást igénybe vevő személy, illetve törvényes képviselője indokolás nélkül, írásban mondhatja fel a megállapodást.
3. A szolgáltatást nyújtó integrált intézmény vezetője írásbanmondhatja fel a megállapodást, az alábbi esetekben:

* ha a szolgáltatást igénybevevő személy a Szolgáltatóval való együttműködést megtagadja, lehetetlenné teszi, visszautasítja a következők szerint:
  + - * + adatszolgáltatási kötelezettségének rendszeresen nem tesz eleget.
        + a megbeszélt időpontokat nem tartja, nem jelzi változtatási igényét;
        + A szolgáltatást nyújtók testi, lelki egészségét veszélyezteti, méltóságukat, tulajdonukat nem tartja tiszteletben, akarattal kárt okoz;
        + a többi szolgáltatást igénybevevő testi, lelki egészségét veszélyezteti, méltóságukat, tulajdonukat nem tartja tiszteletben, akarattal kárt okoz;
* a szolgáltatást igénybevevő részéről a jogosultság jogszabályi feltételei nem állnak fenn.

7.3. A szolgáltatást nyújtó vezetője az ellátás megszüntetéséről, valamint a megszüntetés ellen tehető panaszról írásban értesíti a szolgáltatást igénybe vevő személyt.

* 1. A felmondási idő a közösségi ellátás esetén **tizenöt nap**, ettől eltérni közös megegyezés alapján lehetséges.
  2. Ha a megszüntetéssel a szolgáltatást igénybe vevő személy, illetve törvényes képviselője nem ért egyet, az értesítéstől számított nyolc napon belül az intézmény fenntartójához fordulhat.
  3. A közösségi ellátás igénybevételének megszűnése esetén a szolgáltatást nyújtó integrált intézmény vezetője értesíti a szolgáltatást igénybe vevő személyt:
* a közösségi ellátás igénybevételéből származó, illetve a jogosulttal és/vagy törvényes képviselőjével szembeni követelésről, kárigényről, azok esetleges előterjesztési és rendezési módjáról.

1. **Vitás kérdések rendezése**

A szolgáltatás nyújtó integrált intézmény vezetője és a szolgáltatást igénybe vevő személy kijelentik, hogy vitás kérdéseiket elsősorban tárgyalás útján rendezik.

1. **A megállapodás módosítása**

Jelen megállapodás módosítására szolgáltatás nyújtó integrált intézmény vezetője és a szolgáltatást igénybe vevő személy közös megegyezése alapján kerülhet sor.

1. **Adatkezeléssel, tájékoztatással, titoktartással kapcsolatos szabályok**
   1. Személyes adatok kezeléséről

A szolgáltató az ellátott adatait az Szt. rendelkezései alapján nyilvántartja. Az adatokat az információs önrendelkezési jogról és az információszabadságról szóló 2011. évi CXII. törvény előírásainak megfelelően kezeli. A szolgáltatást igénybevevőkről a személyes adatok feltüntetésével naponta jelentést készít a Központi Elektronikus Nyilvántartásban (KENYSZI) és a SZIA integrált adatkezelő rendszerben.

* 1. Titoktartás

A szolgáltatástigénybevevőt a részére biztosított közösségi gondozással kapcsolatosan is megilleti személyes adatainak védelme, valamint a magánéletével kapcsolatos titokvédelem.

* 1. Együttműködéssel kapcsolatos rendelkezések

Szolgáltatást **Igénybe vevő/Törvényes képviselője** együttműködő, tájékoztatandó családtagként, hozzátartozóként az alábbi személyeket jelöli meg:

Név: ……………………………………………………………..

Lakóhely/elérhetőség:…………………………………………

Telefonszám:……………………………………………………

Név: ……………………………………………………………..

Lakóhely/elérhetőség:…………………………………………

Telefonszám:……………………………………………………

**11.** Jelen megállapodásban nem szabályozott kérdésekben a szociális igazgatásról és ellátásokról szóló 1993. évi III. törvény, és a kapcsolódó jogszabályok, valamint a Polgári Törvénykönyvről szóló 2013. évi V. törvény rendelkezései az irányadók.

**12.** Jelen megállapodás …… gépelt oldalt tartalmaz, melyet a felek elolvasás és értelmezés után, mint akaratukkal megegyezőt írták alá.

A megállapodás ………eredeti példányban készült, melyekből a felek mindegyike egy eredeti példányt kap kézhez, egy eredeti példány pedig az irattárba lefűzésre kerül.

Kelt: 2022. ……………………………..

…………………………………… …………………………………………

ellátást igénybevevő intézményvezető

………………………………………..

törvényes képviselő